Lav et referat af nedenstående tekst:

Tekst:
Det var i god tro en sommerhusejer i Hou lørdag aften forsøgte at råde bod på ukrudtet ved sit sommerhus, men det viste sig at gå grueligt galt. Sommerhusejeren brugte nemlig en gasbrænder, og den satte ild til hele hækken. - Hækken rundt om hele huset stod i flammer, og det er et held sommerhuset ikke futtede af, siger indsatsleder hos Nordjyllands Beredskab, Søren Korsgaard. Nordjyllands Beredskab rykkede ud til sommerhuset klokken 18:00, men da de ankom havde sommerhusejeren med hjælp fra naboen og to vandslanger selv slukkede flammerne i hækken, og det blev sommerhusets redning. - Da vi kom skulle vi bare kontrollere, at de havde slukket branden ordentligt. Det havde de, og det var rigtig flot, men branden skulle slet ikke have opstået, siger Søren Korsgaard. Indsatslederen understreger også, at denne episode bekræfter, at det gode vejr og en ukrudtsbrænder er en rigtig dårlig kombination. - Vi kan kun fraråde, at man bruger gasbrænder i det her vejr, hvor det er sår varmt og tørt, siger han.

Referat:
En sommerhusejer satte lørdag aften ild til sin hæk med en ukrudtsbrænder. Nordjyllands Beredskab opfordrer nu alle til at bruge andre midler til at fjerne ukrudtet med.